dapwa', giliw na bumabasa, tayo mandin ay lubhang napapakalulong sa pagkakalayo sa sinulid ng ating kasaysayan. tayo'bumalik at pakinggan natin kung ano ang sasabihin ng pangulo ng dakilang mithi sa kanyang mga kasamahan. mga kasama: upang tayo'magkatipon, at makapagdaos ng pulong, ako'nayag na kayo'dayain. ang pagdadaya ay masama. nguni'kung minsan ay kailangang gumawa ng masama upang matamo ang isang kabutihan. kailangang barilin ng isang pinuno ang sundalo niyang tumatakbo sa labanan upang ang iba ay huwag magayang umurong. kailangang sugatan ang bato upang mapalabas ang kanyang apoy. ngayon: alam na ninyo kung bakit kayo'aming dinaya. ayokong aksayahin pa ang mahalaga ninyong panahon. pasimulan natin ang pulong. mga ginoo: ano ang inyong pasiya? sa aking akala'ang kapisanang ito ay dapat nang lansagin. dapat lansagin ang sabi ko sapagka'walang kabutihan siyang nililikha; bagkus pa ngang payak na kasamaan ang kanyang ibinubunga.